 Uphoxekile ngabanye babadlali beBafana News24Uphoxekile ngabanye babadlali beBafanaJohannesburg - Lowo owayengumdlali weBafana Bafana uDelron Buckley akagculisekile ngokuzimisela kwabanye abadlali beqembu lesizwe, kanti ukholelwa ekutheni iningi labo linethezeke kakhulu lapho likhona.Njengoba iNingizimu Afrika ibhekene nenselelo yokuthola indawo emidlalweni yeNdebe yoMhlaba ka-2018 eRussia, uBuckley ukholelwa ukuthi abadlali bamanje abalilweli ngokwanele iqembu lesizwe.Eqenjini lesizwe sinabadlali abaseqophelweni eliphezulu; sinekhono kulaba badlali, pho kungani kungabonakali lokho? usho kanje ekhuluma neKickOff.com.OLUNYE UDABA: IBhakabhaka laqalekiswa nguSenzo MeyiwaKukhona abadlali abafana noKeagan Dolly, Kermit Erasmus, Percy Tau ... sinabadlali abahle impela abanekhono, futhi ngalaba badlali kumele sidlulele kweyeNdebe yoMhlaba sishaye amazwe. Kodwa anginaso isiqiniseko sokuthi kwenzakalani kungenzeka ukuba abadlali banethezeke kakhulu lapho bekhona.Kudala uma sesigqoke ijezi leqembu lesizwe, kwakuba yisikhathi sokubulala sasikuqonda ukuthi kunezigidi zabantu ezisibukelayo, ngakho kwakumele senze into ebonakalayo, kwakumele siwine.Njengoba uThulani Serero ebesematheni ngemuva kokulaxaza iqembu lesizwe, uBuckley uthi udumele ngokuthi baningi abadlali okungasho lutho kubona ukugqoka ijezi lesizwe.Engikubonayo ukuthi abadlali abaphesheya kwezilwandle, bahola imali enkulu, banethezekile, esho. 